
Filozofija 


Filozofija ili mudroslovlje je znanost koja proučava 
principijelne, apstraktne i opće probleme vezane za bitak, 
znanje, moral, um, jezik i ljudsku egzistenciju.^^ Filozofija 
se razlikuje od ostalih načina rješavanja tih pitanja (kao 
misticizam i mitologija) sa svojim kritičkim, općenito 
sistematskim pristupom i oslanjanjem na razložnom argumentu. 
Riječ filozofija je porijeklom iz antičke Grčke: (piAooocpia 
(philosophia) što znači «ljubav prema znanju», «ljubav prema 
mudrosti». 

Ostalo 


Vanjske poveznice 


Etimologija 


Riječ filozofija (grč. „philosophia")^ nastala je u starogrčkom jeziku, a izvorno znači „ljubav spram 
mudrosti“, odnosno „nastojanje i djelatnost onih koji teže za mudrošću". Dolazi od riječi „philos", što znači 
prijatelj, ljubitelj, i „sophia", što znači mudrost. Po predaji, riječ „philosophia" je prvi upotrijebio 
PitagoraJ 4 ' filozof iz 6. stoljeća prije Krista. Povjesničari filozofije dokazuju kako se Heraklit prvi koristio 
rječju, dok ju u stalnu jezičnu uporabu kasnije uvode Sokrat i Platon.^ Filozof je za Stare Grke „prijatelj 
mudrosti", no Platon ističe kako se on razlikuje od mudraca, sofista, jer ispituje razloge stvari uopće i 
njihovim razumijevanjem dolazi do spoznaja, dok se potonji ograničava isključivo na praktičnu primjenu 
znanja. 

Za pojam „filozofija" ne postoji općeprihvaćena definicija i njezin su predmet i pojam filozofi različito 
određivali kroz povijest.^ Filozofija je u doba antike predstavljala znanstvenu težnju, bila je isto što i 
znanost.^ U doticaju s kršćanstvom, grčka filozofija počinje gubiti svoje prepoznatljive osobine, prestaje 
biti težnja za racionalnim spoznajama i logičko-kritičko mišljenje te postaje u potpunosti podređena vjeri i 
spasenju.^ U 15. stoljeću filozofija doživljava svoj preporod kad se uspijeva osloboditi od utjecaja 
kršćanstva i nastoji oživjeti značajke antičke filozofije.^ Iako je već u antici započelo postupno 
osamostaljivanje pojedinih područja istraživanja od filozofije, taj je proces postao naročito izražen u novom 
vijeku s razvojem prirodnih znanosti l0 ' 

Filozofija danas ima značenje sustavnog proučavanja općih, apstraktnih i ultimativnih pitanja o bitku, biću, 
ljudskoj egzistenciji, umu, stvarnosti, znanju, istini, moralu i vrijednostima. Cilj filozofije jest dobiti uvid u 
ova pitanja, stoga je ona u svojim odgovorima nazor o svijetu i životu. Kako bi to ostvarila, filozofija treba 
biti metodski osiguran, logičan, kritičan, strogo obrazložen, dosljedan i potpuno konzistentan sustav 
promišljanja koji neku ideju ili objašnjenje uvijek razrađuje do krajaJ 7 ^ 11 ^ 12 ^ 13 ^ 14 ! 

Filozofske discipline 


Podrobniji članak o temi: Popis filozofskih disciplina 

Filozofske discipline nastaju kao rezultat razmatranja usmjerenih prema 
nekim posebnim filozofskim pitanjima. Te grane nisu međutim 
samostalni dijelovi filozofije, već su uvijek međusobno povezane, kao 
što su problemi i pokušaji rješenja koje postavljaju samo različiti 
aspekti istih pitanja. Kroz povijest su se razvijale raznovrsne filozofske 
discipline, pa stoga postoji i podjela filozofije na teorijsku, praktičnu i 
pojetičku. Teorijskoj pripadaju discipline kao što su ontologija i 
gnoseologija, praktičnoj discipline poput etike i filozofije povijesti, a 
pojetičkoj estetika, poetika, retorika itd.Ei^I Postoji i podjela filozofskih disciplina prema filozofskim 
pitanjima koja obuhvaćaju. Većina filozofskih pitanja mogu se razvrstati u četiri područja: pitanja vezana uz 
bitak i egzistenciju, pitanja vezana uz znanje, pitanja vezana uz vrijednosti te pitanja logike. Tako ćemo 
ontologiju svrstati u prvu, epistemologiju u drugu, a etiku, filozofiju politike i estetiku u treću skupinu 
pitanja, dok pitanja logike istražuju i postavljaju kriterij važećih zaključaka J l(l ' 





































Temeljna filozofska disciplina jest ontologija ili opća metafizika. Ona je učenje o bitku, stoga su njena 
rješenja od temeljnog značenja za sva druga filozofska pitanja i discipline, zbog čega se filozofiju često i 
izjednačuje s ontologijomJ 17 ^ Metafizika je filozofska disciplina koja istražuje temeljna svojstva bitka, biti, 
zbivanja, kretanja, formu, materiju, supstanciju, uzrok, svrhu itdJ 15 ^ Prvi filozofi bili su uglavnom 
metafizičariJ 18 ^ Naziv metafizika dolazi od grčke riječi meta ta phisika (grč. pera ra cpuaiKa), što znači "iza 
fizike". [19] 

Kratak opis 


Možemo pokušati približno opisati (a ne definirati) što filozofija jest. U sljedećem opisu korištene su riječi 
običnog jezika da se opiše o čemu se radi; u zagradama uvodimo neke stručne filozofske termine. 


Ljubav, dijalog, sustavnost, temeljnost 

■ Filozofija u prijevodu znači ljubav prema mudrosti. Filozof iskazuje žudnju za mudrošću, ali 
ne tvrdi da posjeduje mudrost. On se ne zadovoljava nijednim odgovorom kao konačnim, on 
uvijek iznova postavlja pitanja. Zato se kaže daje filozofija kao takva kritička djelatnost, iako 
pojedini filozof može biti i dogmatičan u obrani nekih teza ili nekog posebnog učenja odnosno 
posebne "filozofije". 

■ Filozofija je bitno vezana uz razgovor, dijalog, uz logos, tj. jezik. Filozof se služi jezikom i 
raspravom (dijalog, tj. "dijeljenje logosa". odatle i dijalektika; u hrvatskom: raz-govor, "dijeljenje 
govora", slično i "raz-mišljanje") nadajući se tako doći do spoznaje istine, tj. do mudrosti. Zato 
se generalno kaže daje filozofija racionalna djelatnost, iako se filozofi znaju služiti i jezikom 
mita, poezije ("mitopoetski jezik"), propovijedi i si. Također se kaže daje jezik filozofije u 
načelu diskurzivan; postoje različiti diskursi. 

■ Svako nabacivanje "filozofskim" tezama nije filozofija. Filozof nastoji dokraja domisliti neku 
temu, te sva svoja razmišljanja povezati u sustav. U aforističkoj ili sličnoj ne-sustavnoj formi 
ipak može biti dat sustav misli, ako i nije odmah vidljiv. 

Težnja ka punoći završenog sustava, međutim, može doći u sukob sa kritičnošću. Tako 
npr. proučavatelji Hegelove filozofije često govore o suprotnosti između njegove 
dijalektične metode i metafizičkog sustava. 

■ Filozofija se bavi temeljnim pitanjima raznih znanosti, umjetnosti i drugih ljudskih djelatnosti, 
te temeljnim pitanjima o svijetu, čovjeku, postojanju, dobru i zlu itd. Pritom je nemoguće 
precizno razgraničiti filozofiju od drugih umskih djelatnosti. Često su istaknuti filozofi 
istovremeno ili naizmjenično i teolozi, znanstvenici, književnici, ideolozi itd. S druge strane, 
ljudi koji se bave tim djelatnostima često postaju filozofi kad preispituju osnove svojeg 
područja. (Pogledajte npr. članak Jacgues Monod.) 


Biće, bitak i trebanje 

■ Filozofi nastoje spoznati ne samo ovaj svijet (biće), nego i ono po čemu on jest i po čemu jest 
takav kakav jest (filozofski pojam je bitak); filozofska disciplina koja se bavi bitkom (odnosno 
"bićem kao bićem") je ontologija (od grčkoga ons). Nastoje spoznati ne samo svijet pojava 
(fenomena), ne samo prirodu (grčki: fisis, odakle moderni naziv fizika) nego i ono "iza" prirode, 
ono skriveno iza (iznad, ispod) pojava (metafizika, "ono iza fizike"). 

■ Filozof nastoji doći do spoznaje ne samo o onome što jest, nego i o onome što treba biti. U 
tom razlikovanju utemeljuje se etika, kao filozofska disciplina (za razliku od empirijskog 
proučavanja raznih sustava morala u antropologiji, sociologiji itd.). 




Filozofija uvijek preispituje i sebe samu i svoje metode. Primijeniti neko načelo navlastito 
mišljenje važan je filozofski postupak, koji filozofi često zanemaruju. 


Neka filozofska pitanja 

Immanuel Kant svoj kritički idealizam utemeljuje na tri filozofska pitanja: 

■ Što mogu znati? ( Kritika čistoga uma ) 

■ Što trebam činiti? ( Kritika praktičkoga uma ) 

■ Čemu se smijem nadati? ( Kritika moći suđenja) 

A sva se pitanja spajaju u jedno: Što je čovjek? 

Filozofinja Agnes Heller (druga polovica XX. st.) kaže da filozofija mora čovjeku pružiti odgovor na tri 
temeljna pitanja o "trebanju": 

■ Kako trebam misliti? 

■ Što trebam činiti? 

■ Kako trebam živjeti? 

Za filozofiju je osobito značajan postupak primjene nekog pitanja na samo to pitanje. 

Filozof se uvijek pita: 

Što (u svojoj biti, uistinu) jest "X"? 

Gdje "X" može biti bilo koji pojam: materija, ljepota, istina, pravda, život, održivi razvoj itd. To 
je klasičan način postavljanja filozofskih pitanja, koji vodi u ontologiju. Kada se pitanje 
primjeni na samo sebe (Što jest "jest"? Što jest "biti"?), ono postaje pitanje o bitku. 

Što to zapravo znači? 

Pa onda npr. i: »Što znači riječ značenje?« Pitanje o "značenju značenja" osobito je važno 
za razne smjerove filozofije XX. st. Kritika metafizike dovela je do toga da klasični, ontološki 
način postavljanja pitanja bude potisnut; analitička filozofija ga načelno odbacuje. 

Otkuda to znate? 

Pa onda i: »Što uopće možemo znati?«, »Koji su mogući izvori spo znaje ?«. Odatle 
epistemologija kao filozofska disciplina. 

Što je čovjek? 

Pa onda i: »A tko pita?«. Kada se pitam o sebi samom (»Tko sam ja?«), onaj koji pita i onaj 
o kojem se pita su isti, a ipak su očito i nekako različiti; taj je paradoks prvi sustavno 
razmatrao Fichte. Otuda filozofi razlikuju svijest i samosvijest. 


Ime i pojam filozofije 


Gornji kratki opis daje osnovnu predodžbu što filozofija jest, pri čemu su koliko je to moguće zahvaćena 
različite filozofske škole. Pokušaj da se ovaj grubi opis proširi u sustavni prikaz neminovno bi vodio u 
izlaganje neke posebne filozofije, kao što se obično događa u knjigama naslovljenim Uvod u filozofiju ili 
slično. Zato je za upoznavanje filozofije kao takve bolji povijesni pristup. 

Riječi "filozof" i "filozofija" skovane su u 6. stoljeću pr. Kr. u Grčkoj. U stalnu upotrebu riječ "filozofija" 
stoljeće kasnije uvode Sokrat i Platon. Nakon Platona, Aristotel je zaslužan za ono posebno značenje riječi, 
koje i danas podrazumijevamo. 




Razmatrajući kako se sve riječ koristila tijekom oko tri stoljeća povijesti stare Grčke (te također njoj srodne 
riječi: mudrost, sofistika, znanost) možemo dobiti dobar (iako ne potpun) uvid u to što i danas pod 
filozofijom razumijevamo (i također u to, što ne ubrajamo u filozofiju). 


Filozofija je ljubav prema mudrosti 

Hrvatski oblik filozofija dolazi od grčkog "filosofia". Riječ je skovana od od "filia" (prijateljstvo, ljubav) , 
"filos" (prijatelj, ljubitelj), "sofia" (mudrost) i "sofos" (mudrac). Filozofija je dakle, u svojem osnovnom 
značenju, "ljubav prema mudrosti", predstavlja racionalni odnos prema sophia, mudrosti... Filozof je onaj 
koji iskazuje osobitu žudnju za mudrošću; on, po Platonu, njeguje najviši oblik erosa: ljubav prema istini. 

Hrvatska kovanica mudroslovlje danas se rijetko koristi. Ona mijenja smisao riječi u smjeru "znanost o 
mudrosti", zbog nastavka "-slovlje" (dolazi od "-logija", tj. od logos, kao u "jezikoslovlje", "prirodoslovlje", 
"bogoslovlje"). Odgovarajući prijevod doslovnog značenja grčke riječi bio bi mudroljublje. 

"Onaj koji ljubi mudrost" shvaća se kao netko različit od tradicionalnog pojma "mudrac": mudrac naprosto 
jest mudar, on "zna", ne mora tragati. 

»U tom izvornom značenju riječi filozofija, koje nam se isprva čini veoma neodređenim, 
sadržan je međutim smisao traženja (!), tj: određenje filozofije kao istraživanja, traganja 
za smislom. Za razliku od mita, religije i svakidašnjeg tzv. prirodnog stava uopće, koji se svi 
drže kao da istinu već znaju, kao daje već posjeduju, filozofija je istovjetna s naporom da 
dosljedno, slobodno mišljenje, istinu i znanje tek dokuči. Mit i religija nastupaju monološki. 
Filozofija je posao traganja i bitno dijalog.« (Kalin, str. 5-6) 

Pitagora je prvi od grčkih mudraca koji se prozvao filozofom. Ciceron navodi: »Kad su Pitagoru upitali što 
mu je zanimanje, odgovorio je kako je filozof, to jest tražitelj ili ljubitelj mudrosti, jer mu se činilo posve 
drskim tvrditi da je mudrac.« Na pitanje što je filozof, odgovorio je usporedbom s tri vrste ljudi koji dolaze 
na Olimpijske igre. Jedni dolaze kupovati i prodavati, drugi sudjeluju u natjecanjima, a treći dolaze samo 
promatrati. Ovi posljednji imaju najvažnije poslanje, i za sebe i za druge. 

Platon kaže u dijalogu Fedar da samo za Boga priliči reći da je mudar, ne i za čovjeka. Jednako kaže 
Aristotel u Metafizici : filozof teži mudrosti, koju posjeduje samo Bog. 

Sokrat je prototip filozofa, koji uvijek traga za smislom i uvijek vodi dijalog. Njega mudracem smatraju ne 
samo ljudi, nego i bogovkApolon je kroz usta delfijske proročice rekao da je Sokrat najmudriji. Međutim, 
sam Sokrat za sebe kaže »znam samo da ništa ne znam«. Svojom metodom raspravljanja on propituje 
navodno nepobitne istine i razotkriva lažno znanje. 

Postoje naravno i drugi mogući putevi ka mudrosti, npr.: 

■ proučavanje svetih spisa različitih religija; 

■ meditacija i ekstaza (ek-stasis, izaći iz sebe, spojiti se sa izvorom sveopće mudrosti); 

■ poetski stvaralački zanos (stvaralac se spaja sa izvorom mudrosti koji je u njemu; kroz 
"poietični" zanos, pojedinac stiže do razumijevanja ljudskom rodu zajedničkih arhetipova), 

■ skrupulozno znanstveno proučavanje činjenica, te nalaženje načela i zakona koje se iz njih 
mogu izvesti korištenjem matematike i formalne logike; 

■ usavršavanje u umijeću popravljanja motocikla (zen), i dr. 

"Mudroljublje" se u zapadnoj tradiciji izdvaja kao osobena djelatnost ponajviše tom stalnom kritičnošću i 
vezom sa razumom ( raz-um , "dijeljenje uma") i dijalogom ("dijeljenje logosa"). 




Platonovo učenje o erosu 

Platon u nekoliko svojih dijaloga povezuje termin "filia" s drugim terminom za ljubav: eros Od tih je 
dijaloga je najpoznatiji Simposion (odatle naš pojam simpozij). 

Pojam "eros" kod Platona ima bitno drugačije značenje nego kad danas govorimo o erotici, iako veza 
postoji. Eros je žudnja za lijepim, ali on se ne zaustavlja kod "etotike". Od puke žudnje za lijepim tijelom, 
eros se razvija ka žudnji za ljepotom po sebi, za idejom ljepote, a onda i drugih čistih ideja. Eros je prema 
tome čovjekov najbolji pomoćnik ( synergos ) na putu do najviše spoznaje i vrline. Sokrat je, po Platonu, 
utjelovljenje takvog (istinskog, filozofskog) erosa. 


Pojam mudrosti 

Na početku današnjih pregleda povijesti (zapadne) filozofije stoje mislioci koji su djelovali početkom 6. 
stoljeća pr. Kr., koji su bili zvani mudracima. Kasnije su Grci skovali pojam sedam mudraca; popisi tko 
spada u tu sedmoricu razlikuju se, pa se navodi ukupno 17 imena (Diels, 10,1). Diogen Laertije navodi da je 
Tales iz Mileta bio prvi nazvan mudracem za svog boravka u Ateni 582/581. pr. Kr., pa su prema njemu i 
ova sedmorica nazvani mudracima. (Diels, 11A 1) Platon tvrdi da su oni napisali na hramu u Delfima svima 
poznate izreke "Spoznaj samoga sebe" i "Ništa previše". (PLAT. Protag. 343A). 

Mudraci su ljudi kojima se ljudi dive zbog tajanstvenih znanja koja posjeduju, i zbog dobrih savjeta, koje 
daju. Riječi i djela koje im legenda pripisuje pokazuju da im se pripisivalo duboko znanje o onome što jest, i 
o onome što treba činiti ("teoretska" i "praktička" mudrost; čisti i praktički um po Kantu. Kasnija ih legenda 
razmatra kao grupu i iste izreke pripisuju se sad jednome, sad drugome. 

Kako je razvoj kritičke misli doveo u pitanje predodžbu da netko zaista posjeduje mudrost, neki su kasnije 
govorili da »oni nisu bili ni mudraci ni filozofi, već razboriti ljudi i zakonodavci.« (Diels, 10,1) 

Nasuprot tome, jedan od najvećih filozofa XX. stoljeća, Martin Heidegger, iznosi tvrdnju da su pred- 
sokratovski mislioci postigli uvid u bitak koji nadmašuje svu kasniju zapadnjačku metafiziku, koja od 
Platona do suvremene vladavine tehnike živi u zaboravu bitka. 


Nastanak riječi 

Riječ filozof, skovana je tijekom 6. stoljeća pr. Kr. Stoljeće kasnije je već bila u širokoj upotrebi, a Sokrat i 
Platon daju joj jasno značenje. Također se u to doba, za oznaku čovjeka koji se ističe nekim duhovnim 
sposobnostima a ipak nije mudrac (sofos) koristila riječ sofist; tek kasnije, zahvaljujući Platonovoj kritici 
sofista, riječ dobiva negativno značenje. 

Heraklit i Pitagora: riječ i broj 

Prvi koji je uveo novu kovanicu možda je bio Pitagora (oko 580. - 500. pr. Kr.); njemu pripisuju da je 
filozofiju u Grčku donio iz Egipta (Diels, 14, 4). Ciceron navodi da je Pitagora prvi sebe nazvao filozofom 
uspoređujući se s onim koji na Olimpijske igre dolazi samo gledati, za razliku od natjecatelja koji teže za 
slavom i kladioničara koji teže za dobitkom. 

Neki pak smatraju da je prvi koji je upotrijebio taj pojam bio Heraklit (540. - 480. pr. Kr.), kojem se 
pripisuje izjava da »filozofi moraju biti znalci veoma mnogih stvari«, (fr. 35) 


Odnos Heraklita prema Pitagori pokazuje da su "ljubitelji mudrosti" zarana počeli jedni o 
drugima prezrivo govoriti i odricati ne samo mudrost, nego i pamet ili razum, onima koji 



zastupaju drugačije koncepcije. Heraklit navodi Pitagoru kao jednog od onih koji »mnogo 
znaju, ali nemaju razuma« (fr. 40)', te ga optužuje da je »vođa lažljivaca« (fr. 81). 


Mnogoznalaštvo je po Heraklitu preduvjet za filozofiju, ali samo po sebi nije dovoljno. Mudrost je 
spoznavanje onog što upravlja stvarima: »Jedno je naime mudrost: spoznavati duhovnu moć koja upravlja 
sve kroz sve« (fr 41). To se ne može vidjeti očima: »nevidljiva harmonija jača je od vidljive« (fr. 54). Tu 
duhovnu moć i nevidljivu harmoniju (bitak) naziva Heraklit logos, tj. riječ ili govor. 

To pouzdanje u moć jezika, uvjerenje da je svijet u svojem temelju "logičan", da bitak ima strukturu govora 
(diskurzivnu strukturu), pa se ljudskim govorom (dijalektikom i logikom ) može doći do uvida u ono po 
čemu jest sve što jest (bitak), temeljna je pretenzija koja utemeljuje filozofiju kao "racionalnu" djelatnost. To 
uvjerenje, na svoj način, preuzima i kršćanska teologija. 

Tome nasuprot, mistika tvrdi da se jezikom i logikom može spoznati, u najboljem slučaju, 
samo svijet, a ne i ono, po čemu on jest. Lao Ce uspoređuje svijet s tapiserijom: pažljivim 
proučavanjem možemo spoznavati tkanje, ali ne i iglu, koja gaje isplela, monoteistički 
mističari (židovski, kršćanski i islamski) tvrde da se u ekstazi može stupiti u dodir sa Bogom, 
izvorom svega što jest i sve mudrosti, ali se ta spoznaja ne može riječima prikladno prenijeti. 

Mnogi su se filozofi, vrhunski majstori logike i jezika uopće, suočili s nedovoljnošću tog alata. 
U 20. st. Martin Heidegger ostaje vjeran uvjerenju da riječi mogu voditi ka bitku, ali ne u 
okviru logike, nego pjesništva. Ludvvig VVittgenstein zaključuje: ne samo da ne možemo 
izreći odgovore na naše životne probleme; ne možemo izreći ni pitanje. (Tractatus, stavak 
6.5.) 

Pitagorejci su pak tvrdili, da osnova svijeta nije riječ, nego broj. To ih je vodilo u složenu mistiku brojeva: 
njihovo naslućivanje važnosti matematike nije se moglo plodotvorno primijeniti u istraživanju prirode 
tijekom sljedećih 2000 godina jer je matematika bila nedovoljno razvijena. 

Tek renesansa dovodi do dramatičnog napretka matematičkih metoda, na temelju kojeg 
Galileo Galilei može izreći misao daje »knjiga prirode napisana jezikom matematike«. Kada 
se pak matematika udružila s pažljivim i nepristrasnim promatranjem prirode, kao što su 
Herodot i Jukidid promatrali ljude, mogla je filozofija prirode načiniti divovski napredak, 
kakav nijedno ranije doba nije moglo ni približno zamisliti. Jedan od ključnih mislilaca novoga 
doba, Rene Descartes, proveo je revoluciju u matematici stvaranjem analitičke geometrije: 
prvi je povezao do tada odvojene discipline geometriju i aritmetiku. To je bio osnov na kojem 
su kasnije "filozof prirode" lsaac Nevvton i filozof Leibniz stvorili matematičku analizu, koja 
pak omogućava kvantitativno proučavanje procesa (a ne samo stvari) i time drastično 
unapređuje mogućnosti znanstvenog proučavanja prirode i mijenja sliku svijeta koja dominira 
zapadnim mišljenjem. 


Solon, Herodot i Tukidid: politika, znanost i filozofija 

U 5. stoljeću pr. Kr., Herodot (484. - 424. pr. Kr.) i Tukidid (oko 460. - oko 396. pr. Kr.) koriste riječ 
"filozofija" za oznaku ljubavi prema znanju i kulturi općenito. Herodot u svojoj Historiji upotreblja glagol 
filozofirati govoreći o Solonu, jednom od sedam mudraca. 

Solona se u historiji ne spominje kao filozofa. On je bio državnik, donio je novi atenski ustav 594. pr. Kr. 
Bio je dakle društveno angažiran, daleko od "filozofa" kao neutralnog promatrača u Pitagorinom smislu. 
Povijesni prikazi razvoja filozofije obično počinju od Talesa, koji djeluje u Ateni (i zaslužuje naslov sofos) 
desetak godina kasnije. 



Taj raskol na teorijsku mudrost koju donosi filozofija i praktičnu mudrost političara ili državnika (a onda i 
filozofa, koji napusti područje teorije i poželi svoje ideje primijeniti da bi promijenio svijet) ostaje aktualan 
kroz cijelu povijest filozofije do današnjeg dana. (Odličan primjer je sukob između "pitagorejca" Ludwiga 
Wittgensteina i "solonista" Karla Poppera; pogledajte članak Wittgensteinov zarač.) 

U to je doba u upotrebi i riječ sofist, koja je tek kasnije dobila pogrdno značenje. Herodot je nazvao 
sofistima Solona i Protagoru, koje inače nazivahu mudracima (sofos). Publije Elije Aristid, koji piše u 2. 
stoljeću, otuda zaključuje: »Mislim da je riječ "sofist" bila opći naziv, a da se pod "filozofijom" 
podrazumijevala neka ljubav prema lijepom i zaokupljenost teorijom, opća kultura - a ne kao danas.« (Diels, 
79,1) 

Herodota i Tukidida ne navode u povijesti kao filozofe. Njihov rad, međutim, od bitnog je značaja za 
nastanak pojma znanost, a filozofiju je Aristotel definirao kao jednu od znanosti. :Oni su prvi, koji na 
području historije, geografije i etnografije teže objektivnoj istini: prikazati stvari onakvima kakve jesu, 
odbacujući fantazije, predrasude i prosudbe. Marljivo su prikupljali informacije o prošlim događajima i o 
stranim zemljama iz svih dostupnih izvora (uključujući i neprijatelje s kojima su Grci ratovali); sustavno ih i 
metodski jedinstveno sređivali i iznosili na (koliko je moguće) neutralan način (Herodot kaže: »ne mogu 
dati svoj sud, ja samo izvještavam«). 

Takav »samostalan i samosvijestan spoznajni rad, koji metodički traži znanje zbog samog 
znanja« (Windelband, str. 1/67) definicija je onog što nazivamo znanost (grčki: episteme, 
latinski: scientia). 

Taj pojam preuzima Aristotel i unutar njega filozofiju određuje kao jednu od znanosti. 


Dijalog i dijalektika 

U Sokratovoj osobi, osim ljubavi prema mudrosti, utjelovljena je i druga temeljna osobina filozofije: 
korištenje razgovora (raz-govor, "dijeljenje govora", prema dija-log, "dijeljenje logosa") kao ključne 
metode. Sam Sokrat nije ništa zapisivao, samo je razgovarao sa svojim sugrađanima. Razgovor ovdje nije 
samo puka metoda, jer govor, logos, kako smo vidjeli gore kod Heraklita, ujedno označava temeljnu 
"harmoniju" (strukturu) svijeta. 

U dijalogu Fedar Platon razjašnjava pojam dijalektika (od grčkog dialektikos : koji se odnosi na 
raspravljanje) kao filozofske metode. Da bismo shva t ili bit nekog predmeta, moramo pojam tog predmeta 
razmatrati u odnosu prema drugim pojmovima. Moramo sagledati kako pojmovi proizlaze jedni iz drugih. 
Platon (odnosno Sokrat u dijalogu) razlaže da se pojam može odnositi prema višem pojmu koji ga obuhvaća 
(rod, rodni pojam) ili prema nižim pojmovima koji iz njega proizlaze (vrsta, vrstni pojam). Zato se 
dijalektička misao kreće u dva smjera: uspinjanje ( sinagoge ili sinopsis ) i spuštanje ( diairesis ). »To ja volim, 
o Fedre, naime te razdiobe i ta sažimanja, da bih mogao i govoriti i misliti.« (Fedar, 266b) 

Filozofija, odnosno rezultati njenih dijalektičkih razmatranja, mora biti osnova za retoriku, koja je »umijeće 
vođenja duše«. Sofistička retorika, koja ljude zavodi praznim trikovima, po Platonu je opsjenarstvo. To je 
zloupotreba umijeća, kao što liječnik svoje umijeće može zloupotrijebiti da nekome nanese štetu, umjesto da 
ga izliječi. 

Filozofski dijalog, vođen dijalektičkim umijećem, u Sokratovoj i Platonovoj metodi treba dovesti do uvida, 
do razumijevanja skrivene istine: »Ako se sve pojedine danosti s trudom ispituju jedna naspram drugoj, 
imena i pojmovne odredbe, nazori i opažanja, i osporavaju u dobrohotnim osporavanjima, od ljudi koji 
pritom bez zavisti rabe pitanje i odgovor, onda iznad svakog pojedinog bljesne uvid i 
razumijevanje.« (Platonovo Sedmo pismo, Ep. VII, 344b) 



Ovaj uvid, jednom kad je zadobiven dijalektičkim razmatranjem, najbolje se prenosi drugima u dijaloškoj 
formi, smatraju Platon i njegovi sljedbenici u Akademiji, i to u neposrednom, živom razgovoru. Zapisani 
dijalog je tek oponašanje ovakvih živih razgovora. 

Takav pristup kasnije kod nekih platonista i neoplatonista vodi do teze da postoje tajna, 
ezoterična znanja koja učitelj prenosi učeniku samo u osobnom razgovoru i koja se ne smiju 
otkrivati neiniciranima. Tako se neoplatonisti ponekad spajaju sa pitagorejcima, gnosticima i 
drugim školama ezoterije i mistike. To je jedan od primjera kako se specifičnim razvojem 
filozofskih ideja dolazi do zaključka o napuštanju filozofije. 

Sam Platon, međutim, koristi i mitopoetski jezik tamo gdje dijalektičko razvijanje pojmova nije dovoljno ili 
nije dostatno. Tako su npr. teza o besmrtnosti duše i prikaz njenog života poslije tjelesne smrti, koji se sreću 
u više Platonih dijaloga, preneseni iz dionizijskih misterija. 


Znanstveni sustav, logika i metafizika 


Aristotel , Platonov učenik koji se kasnije odvojio od Akademije i 
zasnovao vlastitu školu (peripatetici), napušta u svojim knjigama 
Platonovu formu dijaloga. On piše rasprave u modernom smislu 
riječi. 

Metoda filozofije nije više samo dijalektika, razmatranje usmjereno 
na postizanje uvida; no logos ostaje i cilj i sredstvo. U "raspravi" se 
teži sustavnom i potpunom ispitivanju pojmova, što u živom 
dijalogu može biti zanemareno. Filozof razlaže logos koristeći 
vlastiti um, na temelju svojih uvida u zbilju, te uvida u mišljenja 
ranijih filozofa. 

Takva metoda dobiva naziv logika. Logika je kod Aristotela znanost 
o logosu. Ona proučava oblike (forme) mišljenja, koji su u vezi s 
oblicima bitka. 


Filozofija je kod Aristotela jedna među znanostima. Definirana je 
kao "motriteljska" (teorijska) znanost, koja teži istini radi nje same. 

(U Metafizici se pojavljuje i sintagma "motriteljska filozofija" koja 
je zapravo pleonazam.) 

Filozofija je znanost »misaonog promatranja«, odnosno teorijska 
znanost (riječ theoria označava misaono ili znanstveno motrenje ili promatranje). Svrha filozofije je 
spoznaja istine; spoznati istinu (odnosno biti mudar) znači spoznati uzroke. (Metafizika, II 1, 993b) 
Najtočnije su pak one znanosti koje se bave prvim počelima i uzrocima. (Metafizika I 982a) Odatle je 
filozofija (mudrost, metafizika) »znanstveno istraživanje prvih počela i uzroka«. Spoznaji prvih počela i 
uzroka teži se zbog istine same, ne zbog vanjskih svrha. Tako je ona »jedina slobodna među znanostima, jer 
jedina je ona radi sebe same«. (Metafizika 12, 982b) »I tako su sve znanosti nužnije od nje, ali bolja nije ni 
jedna.« (Metafizika 12, 983a) 

U toj je definiciji važno utvrditi da uopće postoji predmet te znanosti, naime: »da postoji 
nekakvo počelo, te da uzroci bića nisu beskonačni, niti u izravnu slijedu niti prema 
vrsti.« Aristotel smatra da je to očito i tu tvrdnju obrazlaže u Metafizika II2. 

Ova tvrdnja međutim u moderno je doba široko osporavana. Niz filozofa tragalo je za 
uvjerljivijim utemeljenjem navrlo različite načine; npr. Rene Descartes, Immanuel Kant, 

Edmund Husserl, logički pozitivisti. Povijest filozofije može se periodizirati upravo po velikim 
misliocima koji iznova pokušavaju dati sigurne, neporecive temelje spoznaje. 

Filozofija i druge "teorijske znanosti" 

Motriteljske znanosti Aristotel dijeli na matematiku, naravoslovlje i bogoslovlje (teologiju). 

Metafizika i teologija 

Bogoslovlje je kod Aristotela znanost o onom najvišem, o prvim načelima bitka. Ono se bavi spoznajom 
»onoga što je vječno, nepokretno i izdvojivo«. Ono je »prvotna znanost«. (Metafizika, VI1,1026a) Aristotel 
ga naziva i prva filozofija, a također i jednostavno sofia, mudrost (postoji određeno preklapanje i 
nedosljednost u korištenju pojmova filozofija, mudrost, znanost i teologija). 

Tek u rimsko doba počinje se za "prvu filozofiju" koristiti naziv metafizika (lat. metaphysica), koji dolazi od 
grč, ta meta ta phisika, »ono što dolazi iza fizike«. 

Riječ teologija dobiva u okviru kršćanske (kasnije i islamske) religi je posebno značenje tumačenja Objave. 
Tako nastaje napetost između teologije i filozofije i problem odnosa "dviju istina", što je jedan od osnovnih 
problema srednjovjekovne filozofije. 

Logika, fizika i etika 

Modifikacijom spomenute Aristotelove podjele "motriteljskih znanosti" na tri dijela u helensko i rimsko 
doba koristi se podjela filozofije na logiku, fiziku i etiku. Fizika' (tj. naravoslovlje) obuhvaća sve prirodne 
znanosti u našem smislu riječi. U srednjem vijeku često se logika i fizika spajaju kao teorijska filozofija, 
dok je etika praktična filozofija. (Windelbland, str. 60) Teologija je, kako je spomenuto, izdvojena. Dodana 
je pak kao posebna disciplina etika, koja se bavi pojmovima dobra i zla, onim što se treba i onim što se ne 
smije činiti. 

Praktična filozofija 

Aristotel je u spisu Nikomahova etika uveo pojam praktična filozofija, koja se dijeli na etiku, ekonomiku i 
politiku. Mislioci kasnijeg doba nisu bili zainteresirani za ekonomiku kao umijeće i tek u novom vijeku 
nastaje ekonomija kao posebna znanost. Politika također tek u renesansi ponovo postaje tema filozofije 
politike. Etika je međutim uvijek bila, i do danas je ostala, jedna od ključnih filozofskih disciplina. 

Matematika i logika 

Matematika je nakon Aristotela također izdvojena iz općeg pojma filozofije. Ona je postala posebna struka, 
koja zahtijeva naporno studiranje i usvajanje specifičnog načina mišljenja. Više se nije moglo slijediti 
Platonovo načelo, koje je stajalo na ulazu u Akademiju: »Neka ne ulazi tko ne zna matematiku.« Tako je 
ostalo i do danas. 

L ogiku je kao posebnu znanost utemeljio upravo Aristotel. Više od 2000 godina u njoj je bilo malo 
inovacija. U XIX. stoljeću u filozofiji matematike, koja nastoji sigurno utemeljiti matematički način 
spoznavanja, pojavljuje se problem odnosa matematike i logike. U 20. st. logika dramatično razvija svoj 
formalni instrumentarij i postaje posebna struka, koja zahtijeva naporni studij i isti "formalni" način 
mišljenja kao i matematika. 



Filozofija prirode i prirodne znanosti 


Naravoslovlje ostaje dio filozofije, kao filozofija prirode, sve do 19. st. Tada se stvara pojam prirodne 
znanosti i njihova podjela na različite znanosti i discipline. Međutim, faktički već od 17. st. se "filozofija 
prirode" razvila u posebnu disciplinu. 

U 19. i 20. st. metode i izvori sigurnosti prirodnih i dmštvenih znanosti predmet su intenzivnih filozofskih 
istraživanja. Egzaktnost prirodnih znanosti postaje opći ideal, koji često i sociolozi i drugi, a osobito 
ekonomisti, nastoje slijediti. To međutim dovodi i do reakcije, tvrdnje da u "duhovnim znanostima" 
egzaktnost nije ni moguća ni poželjna. 

S druge strane dostignuća prirodnih znanosti i matematike, koja dramatično mijenjaju ustaljene pojmove i 
tresu osnove same znanosti (npr. teorija relativnosti i kvantna fizika), navode znanstvenike na filozofska 
promišljanja, a filozofe da se za znanost zainteresiraju. 

Treći element odnosa prirodnih znanosti i filozofije jesu etičke i političke dvojbe koje izaziva nevjerojatno 
uspješna primjena znanosti kao tehnike. Znanost mijenja svijet, ali tko od toga zapravo ima korist? Da li je 
to dobro? Treba li i dalje činiti isto što i dosad? 

Povijest filozofije 


Podrobniji članak o temi: Povijest filozofije 

povjesničarskome prikazu - TV kalendar (https://www.youtube.com/watch?v=E0QNqM-7s4o&li 
st=PL3pngnOwj_Hxbaf-MFWFLGCmENax425HZ) 

■ www.filozofija.net(http://www.filozofija.net/) - mrežno sjedište na hrvatskom namijenjeno 
prvenstveno "profesionalnim" filozofima 

Filozofija 

Istočnjačka filozofija • Zapadnjačka filozofija 
Antička • Srednjovjekovna • Novovjekovna • Suvremena 
Podjele filozofije • Filozofi • Filozofije • Glosarij • Pokreti 
Estetika • Etika • Filozofija politike • Filozofija povijesti • Logika • Metafizika • 

Spoznajna teorija 

Društvo • Filozofija • Jezik • Književnost • Ljudska priroda • Matematika • Povijest • 
Pravo » Religija » Tehnologija » Um » Znanost » Politika 
Analitička filozofija • Dekonstrukcija • Dijalektički materijalizam • Empirizam • 
Egzistencijalizam • Fenomenologija • Hermeneutika • Idealizam • 

Kontinentalna filozofija • Kritička teorija • Logički pozitivizam • Marksizam • 
Materijalizam • Nihilizam • Novopl atonizam • Platonizam » Postmodernizam » 


Povijest filozofije 
Popisi 

Discipline 

Teme filozofije 
Škole 




Poststrukturalizam • Pozitivizam • Pragmatizam • Predsokratovci • Racionalizam • 
Realizam » Relativizam » Skepticizam • Skolastika • Strukturalizam • Utilitarizam 

Kategorija 

